Ukrutná bolesť hrdla  bacil hemofil
Mám ukrutné bolesti hrdla, nedá sa to vydržať.  Lekar mi dal ATB Cefzil, mám zapálené hrdlo a bacila Hemofila. Bolesť neutícha, môžem si dať niečo od bolesti,? Ďakujem.
Dobrý deň,
Ďakujeme za vašu otázku. Na zmiernenie bolesti hrdla si môže dať liek s účinnou látkou
ibuprofén
, ktorý zároveň potláča zápal a tlmí horúčku. Je dostupný vo forme tabliet, mäkkých kapsúl alebo perorálneho prášku. Počas 24 hodín sa nesmú užiť viac ako 3 jednotlivé dávky lieku.
Na lokálne tlmenie bolesti je vhodný sprej
Septolete extra
, ktorý má zároveň aj protizápalový a antiseptický účinok (ničí baktérie, kvasinky a vírusy). Dávkovanie je v prípade dospelých 1-2 vstreknutia 3-5x denne. Roztok je potrebné aplikovať (striekať) priamo na postihnuté miesta a následne sa odporúča nejesť a nepiť aspoň 30 minút. Dĺžka liečby by bez konzultácie s lekárom nemala trvať dlhšie ako 7 dní.
V užívaní predpísaného lieku Cefzil naďalej pokračujte podľa odporúčaní lekára.
Prajem skorú úľavu od ťažkostí.
S pozdravom
Mgr. Tamara Jakúbeková